ส่องหุ้นเทิร์นอะราวด์ปี 2557
เศรษฐกิจไทยในปี 2557 นับตั้งแต่ครึ่งหลังของปีสามารถขยายตัวดีขึ้น จากสถานการณ์ทางการเมืองที่มีทิศทางชัดเจนขึ้นจนสงบลงไปได้ ประกอบกับมาตรการกระตุ้นเศรษฐกิจช่วงปลายปีมาสนับสนุน โดยเฉพาะการบริโภคและการลงทุนทางภาครัฐและเอกชนกลับมาขยายตัวดีขึ้นช่วงไตรมาสสุดท้าย และธุรกิจของแต่ละภาคส่วนยังคงมีการขยายตัวต่อเนื่อง
5 เม.ย. 2558

เศรษฐกิจไทยในปี 2557 นับตั้งแต่ครึ่งหลังของปีสามารถขยายตัวดีขึ้น จากสถานการณ์ทางการเมืองที่มีทิศทางชัดเจนขึ้นจนสงบลงไปได้ ประกอบกับมาตรการกระตุ้นเศรษฐกิจช่วงปลายปีมาสนับสนุน โดยเฉพาะการบริโภคและการลงทุนทางภาครัฐและเอกชนกลับมาขยายตัวดีขึ้นช่วงไตรมาสสุดท้าย และธุรกิจของแต่ละภาคส่วนยังคงมีการขยายตัวต่อเนื่อง
ส่งผลให้หลายบริษัทได้เวลาเทิร์นอะราวด์จากการต่อยอดธุรกิจเดิม ประกอบกับบางบริษัทมีการแปรผันธุรกิจไปดำเนินธุรกิจใหม่เพื่อให้บริษัทมีผลการดำเนินงานไปในทิศทางที่ดีขึ้น
“ข่าวหุ้นธุรกิจ” จึงทำการรวบรวมข้อมูลบริษัทที่มีเสถียรภาพทางผลการดำเนินงานสำหรับปี สิ้นสุดวันที่ 31 ธันวาคม 2557 ด้วยการพลิกมีกำไรมากกว่าเท่าตัวเมื่อเทียบกับปีก่อน มาให้นักลงทุนพิจารณาเพื่อการลงทุนต่อไปในอนาคต ซึ่งผลจากการสำรวจบริษัทในตลาดหลักทรัพย์มีบริษัทที่เทิร์นอะราวด์อยู่ประมาณ 35 บริษัท ตามลำดับ
 
บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน) หรือ CEN รายงานผลการดำเนินสำหรับปี สิ้นสุดวันที่ 31 ธันวาคม 2557 บริษัทพลิกมีกำไร 122.97 ล้านบาท หรือ 0.19 บาทต่อหุ้น เพิ่มขึ้น 5,810.57% จากงวดเดียวกันของปีก่อนขาดทุน 2.15 ล้านบาท หรือ 0.01 บาทต่อหุ้น โดยเพิ่มขึ้นจากกำไรจากอัตราแลกเปลี่ยน
 
บริษัท สุรพลฟู้ดส์ จำกัด (มหาชน) หรือ SSF รายงานผลการดำเนินสำหรับปี สิ้นสุดวันที่ 31 ธันวาคม 2557 บริษัทพลิกมีกำไร 172.30 ล้านบาท หรือ 0.64 บาทต่อหุ้น เพิ่มขึ้น 2,360.92% จากงวดเดียวกันของปีก่อนขาดทุน  7.62 ล้านบาท หรือ 0.03 บาท เนื่องจากช่วงดังกล่าวค่าเงินบาทแข็งค่าขึ้นเมื่อเทียบกับเงินเยน แต่บริษัทป้องกันความเสี่ยงโดยการทำ Foeward Contract ไว้ล่วงหน้า
 
บริษัท ซี.ไอ.กรุ๊ป จำกัด (มหาชน) หรือ CIG รายงานผลการดำเนินสำหรับปี สิ้นสุดวันที่ 31 ธันวาคม 2557 บริษัทพลิกมีกำไร 93.70 ล้านบาท หรือ 0.15 บาทต่อหุ้น เพิ่มขึ้น 1,766.10% จากงวดเดียวกันของปีก่อนขาดทุน 5.62 ล้านบาท หรือ 0.01 บาทต่อหุ้น สาเหตุหลักที่บริษัทกำไรเพิ่มขึ้นเนื่องจากมีกำไรจากการปรับโครงสร้างหนี้ของบริษัทย่อย
 
บริษัท พริ้นซิเพิล แคปิตอล จำกัด (มหาชน) หรือ PRINC รายงานผลการดำเนินงานสำหรับปี สิ้นสุดวันที่ 31 ธันวาคม 2557 บริษัทพลิกมีกำไร 12.96 ล้านบาท หรือ 0.014 บาทต่อหุ้น เพิ่มขึ้น 1,190.86% จากงวดเดียวกันของปีก่อนขาดทุน 1.19 ล้านบาท หรือ 0.003 บาทต่อหุ้น ซึ่งเป็นผลมาจากการเพิ่มขึ้นของรายได้จากธุรกิจบริหารอาคารสำนักงาน ค่าเสื่อมราคาที่ลดลง อีกทั้งไม่มีต้นทุนทางการเงิน
 
บริษัท ทรอปิคอลแคนนิ่ง (ประเทศไทย) จำกัด (มหาชน) หรือ TC รายงานผลการดำเนินงานสำหรับปี สิ้นสุดวันที่ 31 ธันวาคม 2557 บริษัทพลิกมีกำไร 165.22 ล้านบาท หรือ 0.50 บาทต่อหุ้น เพิ่มขึ้น 763.58% จากงวดเดียวกันของปีก่อนที่ขาดทุน 24.90 ล้านบาท หรือ 0.08 บาทต่อหุ้น ทั้งนี้ เกิดจากกลุ่มบริษัทมียอดขายที่เพิ่มขึ้นและมีกำไรจากอัตราแลกเปลี่ยน
 
บริษัท เมเจอร์ ดีเวลลอปเม้นท์ จำกัด (มหาชน) หรือ MJD รายงานผลการดำเนินงานสำหรับปี สิ้นสุดวันที่ 31 ธันวาคม 2557 บริษัทพลิกมีกำไร 659.35 ล้านบาท หรือ 0.766 บาทต่อหุ้น เพิ่มขึ้น 504.83% จากงวดเดียวกันของปีก่อนที่ขาดทุน 162.87 ล้านบาท หรือ 0.207 บาทต่อหุ้น เป็นผลมาจากรายได้จากการขายหน่วยในโครงการอาคารชุดเพิ่มขึ้น, รายได้จากกิจการโรงแรมเพิ่มขึ้น, รายได้ค่าบริหารจัดการเพิ่มขึ้น, รายได้จากการรับเงินมัดจำล่วงหน้าจากลูกค้าเพิ่มขึ้น และกำไรจากการขายสินทรัพย์เพิ่มขึ้น
 
บริษัท วนชัย กรุ๊ป จำกัด (มหาชน) หรือ VNG รายงานผลการดำเนินงานสำหรับปี สิ้นสุดวันที่ 31 ธันวาคม 2557 บริษัทพลิกมีกำไร 752.10 ล้านบาท หรือ 0.48 บาทต่อหุ้น เพิ่มขึ้น 494.18% จากงวดเดียวกันของปีก่อนที่ขาดทุน 190.82 ล้านบาท หรือ 0.12 บาทต่อหุ้น เนื่องจากปริมาณขายแผ่นเอ็มดีเอฟและแผ่นปาร์ติเกิ้ลเพิ่มขึ้น
 
บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน) หรือ GRAND รายงานผลการดำเนินงานสำหรับปี สิ้นสุดวันที่ 31 ธันวาคม 2557 บริษัทพลิกมีกำไร 602.01 ล้านบาท หรือ 0.22 บาทต่อหุ้น เพิ่มขึ้น 486.76% จากงวดเดียวกันของปีก่อนที่ขาดทุน 155.66 ล้านบาท หรือ 0.06 บาทต่อหุ้น เป็นผลมาจากรายได้จากการขายอสังหาริมทรัพย์ของบริษัทเพิ่มขึ้น
บริษัท ทรัพย์ศรีไทย จำกัด (มหาชน) หรือ SST รายงานผลการดำเนินงานสำหรับปี สิ้นสุดวันที่ 31 ธันวาคม 2557 บริษัทพลิกมีกำไร 361.02 ล้านบาท หรือ 1.28 บาทต่อหุ้น เพิ่มขึ้น 435.20% จากงวดเดียวกันของปีก่อนที่ขาดทุน 107.70 ล้านบาท หรือ 0.38 บาทต่อหุ้น โดยมาจากกำไรจากการจำหน่ายที่ดิน อาคารและอุปกรณ์ และกำไรจากการตีราคาอสังหาริมทรัพย์เพื่อการลงทุนเข้ามา
 
บริษัท พัฒน์กล จำกัด (มหาชน) หรือ PK รายงานผลการดำเนินงานสำหรับปี สิ้นสุดวันที่ 31 ธันวาคม 2557 บริษัทพลิกมีกำไร 229.55 ล้านบาท หรือ 0.56 บาทต่อหุ้น เพิ่มขึ้น 377.80% จากงวดเดียวกันของปีก่อนที่ขาดทุน 82.63 ล้านบาท หรือ 0.20 บาทต่อหุ้น ซึ่งเป็นผลมาจากการรายการปรับปรุงอย่างเป็นสาระสำคัญ 2 ประการ ดังนี้
1.ค่าใช้จ่ายในการบริหารลดลง 131 ล้านบาท เปรียบเทียบกับงวดเดียวกันของปีก่อน คิดเป็น 25% เนื่องจากปี 2556 มีการตั้งสำรองหนี้สงสัยจะสูญ และมีการปรับปรุงข้อผิดพลาดในการบันทึกผลกำไรจากการปรับโครงสร้างหนี้ที่ผ่านมามากเกินไป แต่ปี 2557 “ไม่มีรายการปรับปรุง” ดังกล่าว
2.ขาดทุนจากคดีฟ้องร้อง ในปี 2556 จำนวน 314 ล้านบาท เนื่องจากบริษัทตกลงทำสัญญาประนอมยอมความกับคู่สัญญาและสถาบันการเงิน โดยคู่สัญญาชำระเงินดังกล่าว เมื่อวันที่ 20 พฤษภาคม 2556 แต่ปี 2557 “ไม่มีรายการปรับปรุง” ดังกล่าว
(บริษัทที่เหลือดูจากตาราง)
 
เป็นที่ทราบกันแล้วว่าบริษัทที่พลิกมีกำไรเป็นส่วนหลักของธุรกิจ ผลดังกล่าวอาจผลักดันให้บริษัทยังคงมีกำไรที่ยั่งยืนและมั่นคงต่อไปในอนาคต
…
 
บริษัทมีการเทิร์นอะราวด์ในปี 2557
